ananddey/assamese-wiki-corpus huggingface dataset:
অৰ্জুন (ফিৰোজ খান)

অৰ্জুন ফিৰোজ খান এগৰাকী ভাৰতীয় অভিনেতা, যিয়ে বি. আৰ. চোপ্ৰাৰ হিন্দী মহাকাব্যৰ টেলিভিচন ধাৰাবাহিক মহাভাৰতত অৰ্জুনৰ চৰিত্ৰত অভিনয় কৰাৰ বাবে পৰিচিত। এই ভূমিকাত সাফল্য পোৱাৰ পিছত, ফিৰোজ খানে পেশাগতভাৱে তেওঁৰ নাম অৰ্জুনলৈ পৰিৱৰ্তন কৰিছিল। তেওঁ কেইখনমান হিন্দী ভাষাৰ চলচ্চিত্ৰটো অভিনয় কৰিছে।

প্ৰাৰম্ভিক আৰু ব্যক্তিগত জীৱন

ফিৰোজ খানৰ জন্ম ১৯ জানুৱাৰীত এটি মুছলমান পৰিবাৰত হয়। তেওঁ মুম্বাইৰ Smt. MMK College of Commerce and Economics -ৰ ছাত্ৰ আছিল। পিছত তেওঁ ইংলেণ্ডৰ অক্সফৰ্ড বিশ্ববিদ্যালয়লৈ যায় য’ৰপৰা তেওঁ পঢ়াশুনা সম্পূৰ্ণ কৰে।

তেওঁ কাশ্মীৰাৰ সৈতে বিবাহপাশত আবদ্ধ হয়। তেওঁ তিনিটা সন্তান গৰাকী- এগৰাকী ল’ৰা আৰু দুগৰাকী ছোৱালী। তেওঁৰ পুত্ৰ জিব্ৰান খানো এগৰাকী অভিনেতা।

ফিল্ম’গ্ৰাফী

চলচ্চিত্ৰ

চন
শিৰোনাম
চৰিত্ৰ
টোকা
১৯৮৪
মঞ্জিল মঞ্জিল
ৰূপেশ

১৯৮৫
জবৰদস্ত
বিক্ৰম সিং

১৯৮৬
স্বাতী
মনোহৰ যোশী

১৯৮৬
মাজলুম
ৰাজন বিজয় সিং

১৯৮৮
কোঁৱৰলাল
জগ্গন সিং

১৯৮৮
কয়মত সে কয়মত তক
ৰতন সিং

১৯৮৮
খাত্ৰো কে খিলাড়ী
অৰ্জুন সিং

১৯৮৮
জুংগল কী বেতী

১৯৮৯
আজীব ইতেফক
গায়ক
অতিথি চৰিত্ৰ
১৯৯০
সেৰ দিল
বলাৎকাৰী

১৯৯১
নায়া জাহেৰ
ইন্সপেক্টৰ বিক্ৰম

১৯৯২
কল কী আৱাজ
ডিএছপি সিং

১৯৯২
জিগাৰ
দুৰ্যোধন

১৯৯২
তিৰংগা
ৰসিক নাথ গুণ্ডাস্বামী

১৯৯৩
আদমী
ত্ৰিকালচ্‌ গুন

১৯৯৩
ফুল ঔৰ অংগৰ
কালিচৰণ

১৯৯৪
মিঃ আজাদ
হিৰাভাত মিশ্ৰৰ পুত্ৰ

১৯৯৪
ব্ৰহ্মা
সুন্দেৰ

১৯৯৪
আ গালে লগ জা
সিকেন্দাৰ খান্না

১৯৯৫
কলিযুগ কে অৱতাৰ
বিকি

১৯৯৫
কৰণ অৰ্জুন
নাহৰ সিং

১৯৯৬
হম হ্যে খলনায়ক
চলচ্চিত্ৰ পৰিচালক (চৰিত্ৰ)

১৯৯৬
সাজান চালে সসুৰাল
ঠাকুৰৰ পুত্ৰ

১৯৯৬
ৰঙবাজ
গোগা

১৯৯৬
হেল্লো ডেড্ডী
Ji Jo
কন্নড় চলচ্চিত্ৰ
১৯৯৭
মোহাব্বাত
গুন

১৯৯৭
দো আখে বাৰাহ হাঠ
পুলিচ ইন্সপেক্টৰ

১৯৯৭
ৰাজা কী আয়েগী বাৰাত
পুলিচ ইন্সপেক্টৰ ফিৰোজ খান
অতিথি চৰিত্ৰ
১৯৯৭
বিশ্ববিধাতা
গুন

১৯৯৮
বাৰুদ
সিংঘালচ মেন

১৯৯৮
মেহন্দী
বিল্লু (ইউনুছ/হিজৰা)

১৯৯৮
মাফিয়া ৰাজ
জেকী জেক্যল

১৯৯৯
মা কসম
ইন্সপেক্টৰ ঘোষাল

১৯৯৯
হোগী প্যাৰ ৰী জীত
অৰ্জুন সিং

২০০০
দাদা
গুন

২০০০
জ্বৱালামুখী
নাগাৰ্জুন

২০০১
জড়ি নং ১
মোণ্টি

২০০১
অৰ্জুন দেৱা
জাহাংগীৰ খান

২০০২
ৰিস্তেয়
ট্ৰেইনাৰ এণ্ড ফ্ৰেইণ্ড

২০০৩
কুটুম্বা
জয়াৰাজ পাটিল
কন্নড় চলচ্চিত্ৰ
২০০৪
চান্দ সা ৰৌচন চেহৰা

২০০৬
য়েহ ৰাত
য়োগৰাজ

২০১৩
য়ামলা পাগলা দীৱানা ২
শিখ ইন্সপেক্টৰ ইন লণ্ডন

২০১৩
মহাভাৰত ঔৰ বাৰবাৰেক
অৰ্জুন

২০১৬
আই ডণ্ট ৱাটচ্‌ টিভি
নিজে
ৱেব চিৰিজ

টেলিভিচন

চন ধাৰাবাহিক চৰিত্ৰ চেনেল টোকা
১৯৮৮-১৯৯০মহাভাৰতঅৰ্জুন ডিডি নেশ্যনেল
১৯৯৬ যুগ পেটাৰ গোমচ্‌ ডিডি নেশ্যনেল
১৯৯৭ বেতাল পচীসী Magician ডিডি নেশ্যনেল
১৯৯৭-১৯৯৮মহাভাৰত কথা অৰ্জুন ডিডি নেশ্যনেল
২০০০-২০০১ বিষ্ণু পুৰাণ জমদগ্নি ডিডি নেশ্যনেল

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
লোপামুদ্ৰা

লোপামুদ্ৰা, যাক কাবেৰী, কৌশিতকী আৰু বৰাপ্ৰদা বুলিও জনা যায়, প্ৰাচীন বৈদিক ভাৰতীয় সাহিত্যৰ এগৰাকী দাৰ্শনিক আছিল। প্ৰাচীন সাহিত্যৰ মতে ঋগ্বেদৰ যুগত (১৯৫০ খ্ৰীষ্টপূৰ্ব-১১০০ খ্ৰীষ্টপূৰ্ব)বাস কৰা বুলি বিশ্বাস কৰা অগস্ত্য ঋষিৰ পত্নী আছিল কাৰণ এই বেদত তেওঁৰ অৱদান বুলি বহুতো গীতৰ আৰোপ কৰা হৈছে। হিন্দু ধৰ্মৰ শ্ৰীকুল শাক্ত পৰম্পৰাৰ "হাদি পঞ্চদাসী" মন্ত্ৰৰ কল্পনা কৰা সুপৰিচিত ঋষিকী হোৱাৰ বাবে তেওঁ অগস্ত্যৰ পত্নীয়েই নহয় নিজৰ অধিকাৰত এগৰাকী ঋষিকী আছিল। তেওঁ ব্ৰহ্মবাদিনীৰ অন্যতম বিশিষ্ট আছিল।

লোপামুদ্ৰাৰ কিংবদন্তিৰ তিনিটা সংস্কৰণ আছে; এটা ঋগ্বেদ গীতত আছে; দ্বিতীয়টো মহাকাব্য মহাভাৰত (বাণপৰ্ব: তীৰ্থ-যাত্ৰা পৰ্ব)ত, য’ত অগস্ত্য ঋষিয়ে গংগাদ্বাৰত (হৰিদ্বাৰ) পত্নী লোপামুদ্ৰা (বিদৰ্ভৰ ৰাজকুমাৰী)ৰ সহায়ত তপস্যা কৰা বুলি উল্লেখ থকা বিশদ সংস্কৰণ আছে। এই কিংবদন্তি অনুসৰি লোপামুদ্ৰক অগস্ত্য ঋষিয়ে জীৱ-জন্তুৰ অতি ৰূপৱতী অংশ যেনে হৰিণৰ চকু আদিৰে সৃষ্টি কৰিছিল। তৃতীয় সংস্কৰণটো হৈছে গিৰিধৰা ৰামায়ণ।

ব্যুৎপত্তিবিজ্ঞান

লোপামুদ্ৰা নামৰ “লোপ’’ মানে লয়, অগস্ত্যই সৃষ্টি কৰাৰ সময়ত জীৱ-জন্তু আৰু উদ্ভিদে নিজৰ স্বকীয় সৌন্দৰ্য্যৰ(মুদ্ৰাৰ) অংশ দি যি নিজৰ ক্ষতি (লোপ) ভোগ কৰিছিল তাকে বুজায়। তেওঁক সৃষ্টি কৰাৰ পাছত অগস্ত্যই বংশধৃ বিচাৰি তপস্যা কৰি থকা বিদৰ্ভৰ ৰজাক লোপামুদ্ৰাক দি দিলে। অগস্ত্যই লোপামুদ্ৰক বিয়াৰ উদ্দেশ্যেৰে সৃষ্টি কৰিছিল। ৰজাই লোপামুদ্ৰক কন্যা হিচাপে ডাঙৰ-দীঘল কৰিলে। ডাঙৰ হৈ অহাৰ সময়ত অগস্ত্যই বিয়াত তাইৰ হাতৰ দাবী কৰিছিল। লোপামুদ্ৰাই তেওঁক বিয়া কৰাবলৈ সন্মত হৈ ৰজাৰ ৰাজপ্ৰসাদ এৰি নিজৰ আশ্ৰমলৈ যায়। অৱশ্যে কিছু দিন পাছতে অগস্ত্যৰ গভীৰ তপস্যাত তেওঁ ভাগৰি পৰিল। স্বামীৰ মনোযোগ আৰু মৰম বিচাৰি তেওঁ ঋগবেদত গীত লিখিছিল। গীতটোৱে অগস্ত্যক পত্নীৰ প্ৰতি থকা কৰ্তব্য উপলব্ধি কৰাইছিল। দম্পতীহালৰ দৃধাস্যু নামৰ এজন পুত্ৰ আছিল আৰু তেওঁ কবি হৈ পৰিছিল। এম বাৰ্গাইনে মন্তব্য কৰিছে যে গীতটোৰ ৰহস্যময় অৰ্থ আছে, অগস্ত্যক স্বৰ্গীয় সোম হিচাপে চিনাক্ত কৰা হৈছে আনহাতে লোপামুদ্ৰাই তেওঁৰ নাৰীসুলভ আকৰ্ষণক প্ৰতিনিধিত্ব কৰে যিয়ে আগস্ত্যক তেওঁৰ "গোপন বাসস্থান"ৰ পৰা উলিয়াই অনাত ফলপ্ৰসূ হয়। ইয়াক স্বামী-স্ত্ৰীৰ মাজত নাটকীয় সংলাপ হিচাপে অধিক উপস্থাপন কৰা হৈছে য'ত ছাত্ৰজনে তেওঁৰ প্ৰশংসাৰ মন্তব্য কৰে।প্ৰথম দুটা পদত লোপামুদ্ৰাৰ স্বামীৰ প্ৰতি থকা আবেগেৰে ভৰা দৃষ্টিভংগীৰ প্ৰকাশ, য'ত তেওঁৰ বাৰ্ধক্য আৰু তেওঁৰ মোহনীয়তাৰ প্ৰতি অগস্ত্যৰ নিৰুদ্বেগ ব্যৱহাৰ উজ্জ্বল কৰি তোলা হৈছে।

ল’ৰী এল পেটনে ঋগবেদৰ গীত ৭৯ৰ ব্যাখ্যা কৰিছে যে, ই লোপামুদ্ৰক "উগ্ৰ যৌনতা"ৰ অৱস্থাত প্ৰতিনিধিত্ব কৰে। প্ৰথম অৱস্থাত অগস্ত্যই প্ৰতিহত কৰি শেষত তেওঁ “আপ্লুত হৈ পৰে।” পেটনে এইটোও কৈছে যে "গীতৰ শেষৰ শাৰীত আগস্ত্যই শিশুৰ জৰিয়তে আৰু তপস্যাৰ দ্বাৰা অমৰত্ব লাভ কৰা বুলি উদযাপন কৰা হৈছে, আনহাতে লোপামুদ্ৰা যৌন কামাতুৰা হিচাপে চিহ্নিত হৈয়েই আছে।" ড° ৰমেশচন্দ্ৰ মুখোপাধ্যায়ৰ মতে লোপামুদ্ৰাৰ সূত্ৰত পুৰুষে নাৰীৰ ওচৰলৈ যাব লাগে। আনকি দেৱতাৰ জ্ঞান লাভ কৰা অতীতৰ ঋষিসকলেও নাৰীক উপভোগ কৰিছিল আৰু "ইয়াৰ পৰা কেতিয়াও ভাগৰি পৰা নাছিল।" এই পদত লোপামুদ্ৰৰ হতাশাৰ প্ৰকাশ অগস্ত্যই পত্নীৰ সৈতে যৌন সম্পৰ্ক স্থাপনৰ পৰা বিৰত থকাৰ ফল। তাই বুঢ়া হৈ গৈছে বুলি কোৱাটো "পেথ'ছ"ৰ প্ৰকাশ। অগস্ত্যই উত্তৰত বুজাইছে যে এই সংযম দেৱতাৰ সৃষ্টি আছিল। অগস্ত্যই লোপামুদ্ৰাৰ অনুৰোধৰ ওচৰত বলি হৈ তাইৰ ওচৰত বশ হয়। শেষৰ দুটা পদত অগস্ত্যৰ শিষ্যই অগস্ত্যৰ "প্ৰেম আৰু তপস্যাৰ সম্পৰ্কীয় বিন্দু"ক মহিমামণ্ডিত কৰিছে।

তথ্য সূত্ৰ

শ্ৰেণী:ভাৰতীয় কবি
জামিল জান ক'চাই

জামিল জান কচাই (; জন্ম: ১৯৯২) এগৰাকী আফগানী লেখক, যি পাকিস্তানৰ পেছৱাৰত জন্ম হৈছিল। তেওঁ বৰ্তমান কেলিফৰ্ণিয়াৰ চেক্ৰেমেণ্ট’ত থাকে। বৰ্তমানলৈ তেওঁৰ দুখন কল্পকাহিনীৰ কিতাপ প্ৰকাশ হৈছে আৰু ইতিমধ্যে তেওঁ অ’ হেনৰী বঁটা লাভ কৰিছে।

প্ৰাৰম্ভিক জীৱন আৰু শিক্ষা

ক’চাইৰ জন্ম হৈছিল পাকিস্তানত। শৈশৱতে তেওঁ আমেৰিকালৈ আহিছিল আৰু কেলিফৰ্ণিয়াত ডাঙৰ দীঘল হৈছিল। তেওঁৰ প্ৰথমে পেষ্ট’ ভাষা শিকিছিল। ই আছিল একপ্ৰকাৰ পূৱ ইৰাণিয়ান ভাষা। তেওঁৰ পৰিয়ালে পশ্চিম ইৰাণনিয়ান ফাৰ্চী ভাষা ব্যৱহাৰ কৰিছিল। ৯/১১ উগ্ৰপন্থী আক্ৰমণৰ পিছত, ১২ বছৰ বয়সত তেওঁ উৎপীড়নৰ সন্মুখীন হয় আৰু তেওঁৰ পৰিয়াল আফগানিস্তানলৈ যায়। এই ভ্ৰমণে তেওঁৰ প্ৰথম কিতাপখনৰ বাবে অনুপ্ৰেৰণা হিচাপে কাম কৰিছিল।

কেলিফৰ্ণিয়াৰ ৱেষ্ট চেক্ৰামেণ্টোত ডাঙৰ-দীঘল হোৱাৰ সময়ত ৰিভাৰ চিটি হাই স্কুলৰ এজন শিক্ষকে তেওঁক সৃষ্টিশীল লেখনীৰ শ্ৰেণীকোঠালৈ লৈ যাবলৈ উৎসাহিত কৰিছিল, ই তেওঁক কল্পকাহিনী বিষয়ত চৰ্চা কৰিবলৈ উদঙণি দিছিল, ফলত তেওঁ ইংৰাজীত মেজৰ লৈ কেলিফৰ্নিয়া ষ্টেট ইউনিভাৰ্চিটি, চেক্ৰামেণ্টোৰপৰা স্নাতক ডিগ্ৰী লৈ লেখাত মনোনিৱেশ কৰিছিল। তাৰ পিছত তেওঁ সৃষ্টিশীল লিখনীত দুটা স্নাতকোত্তৰ ডিগ্ৰী লাভ কৰে, প্ৰথমটো ২০১৭ চনত কেলিফৰ্নিয়া বিশ্ববিদ্যালয়, ডেভিছৰ পৰা আৰু তাৰ পিছত ২০১৯ চনত আইৱা ৰাইটাৰ্ছ ৱৰ্কশ্বপৰ পৰা, য’ত তেওঁ এগৰাকী ফেলো আছিল।

গ্ৰন্থপঞ্জী

চুটি কল্পকাহিনী

সংগ্ৰহ

চুটি গল্প
নাম
বৰ্ষ
প্ৰথম প্ৰকাশ
ছপা/সংগ্ৰহ
প্লেয়িং মেটেল গিয়েৰ চলিড ভি: দ্য ফেণ্টম পেইন
২০২০
দ্য নিউ য়ৰ্কাৰ, ৬ জানুৱাৰী, ২০২০
দ্য বেষ্ট এমেৰিকান চৰ্ট ষ্ট’ৰিজ, ২০২০ (শ্ৰেষ্ঠ আমেৰিকান চুটি গল্প, ২০২০)
অকুপেচনেল হাজাৰ্ডচ্‌
২০২২

তথ্যসূত্ৰ

শ্ৰেণী:সাহিত্যিক
শ্ৰেণী:জীৱিত ব্যক্তি
শ্ৰেণী:পাকিস্তানৰ ব্যক্তি
ইনলেণ্ড টাইপেন

ইনলেণ্ড টাইপেন (বৈজ্ঞানিক নাম: Oxyuranus microlepidotus), বা স্মল স্কেলড স্নেক (Small Scaled Snake) বা ফিয়াৰছ্ স্নেক (Fierce Snake) একপ্ৰকাৰৰ বিষাক্ত সাপ। ইয়াৰ মূল বাসস্থান অষ্ট্ৰেলিয়া। ইনলেণ্ড টাইপেন পৃথিৱীৰ আটাইতকৈ বেছি বিষাক্ত সাপ হিচাপে জনাজাত। ই এলাপিডি পৰিয়ালৰ অন্তৰ্গত টাইপেন গণৰ এটি প্ৰজাতি। যদিও ই অত্যন্ত বিষধৰ, তথাপিও আচাৰ-আচৰণৰ দিশৰ পৰা ই এটি যথেষ্ট শান্ত আৰু পৰাপক্ষত লুকাই থাকিবলৈ ভাল পায়। বিপদত পৰিলে ই প্ৰথমে পলাবলৈ চেষ্টা কৰে। উপায়হীন হলে দংশন কৰে।

বৰ্ণনা

ইনলেণ্ড টাইপেনৰ ছাল গাঢ় ৰং বিশিষ্ট। ই গাঢ় বাদামী ক'লাৰ পৰা ক'লা ছানেকীয়া সেউজীয়া ৰঙৰ হব পাৰে। ইয়াৰ পিছফাল আৰু নেজ সাধাৰণিতে ধূসৰ ৰঙৰ আৰু বাদামী ৰং বিশিষ্ট। কিছু কিছু ক্ষেত্ৰত ক'লা ৰঙৰো হোৱা দেখা যায়। ইনলেণ্ড টাইপেনৰ গড় দৈৰ্ঘ প্ৰায় আৰু সৰ্বোচ্চ হব পাৰে।

ভূ-তাত্ত্বিক বিস্তৃতি

ইনলেণ্ড টাইপেনৰ মূল বাসস্থান হৈছে অষ্ট্ৰেলিয়াৰ মধ্যভাগৰ শুষ্ক আৰু অনুৰ্বৰ অঞ্চল, তাৰপৰা উত্তৰাঞ্চলৰ টেৰীটৰি, দক্ষিণ-পশ্চিমাঞ্চল, আৰু পশ্চিম কুইনছ
লেণ্ড। তদুপৰি আয়াৰ হ্ৰদৰ উত্তৰে, মাৰি নদীৰ পশ্চিম প্ৰান্ত, আৰু ডাৰ্লিং নদী আৰু আৰু মাৰাম্‌বিজি নদীৰ অৱবাহিকাত এই সাপৰ বিস্তৃতি লক্ষ্য কৰা যায়। শুস্ক অঞ্চলত এই সাপ ব্যাপক ভাবে দেখিবলৈ পোৱা যায়।

আচৰণ

ইনলেণ্ড টাইপেন মূলত এটি গাঁতত বাস কৰা সাপ। ইয়াৰ মূল খাদ্য তালিকাত সাধাৰণতে সৰু নিগনি জাতীয় জীৱ অন্তৰ্ভুক্ত।

খাদ্যাভাস

এই সাপ মূলত নিগনি জাতীয় জীৱ, এন্দুৰ, আৰু পক্ষী খাই জীৱন নিৰ্বাহ কৰে । চিকাৰৰ বাবে ই চুপ লৈ চিকাৰ কৰে আৰু দংশনৰ মাধ্যমত চিকাৰক ধৰাশায়ী কৰে। তাৰপিছত নিৰাপদে চিকাৰ ভক্ষণৰ বাবে চিকাৰৰ মৃত্যু পৰ্যন্ত অপেক্ষা কৰে।

প্ৰজনন

কণী পৰাৰ সময় হলে ইনলেণ্ড টাইপেনে একেলগে ১২-২৪টা কণী পাৰে। দুই মাহ পিছত কণীৰ পৰা পোৱালি জাগে। সচৰাচৰ কোনো প্ৰাণীৰ পৰিত্যক্ত বসবাসৰ ঠাইত ই কণী পাৰে। অন্যান্য প্ৰাণীৰ দৰে প্ৰজনৰ হাৰ খাদ্যৰ সহজলভ্যতাৰ ওপৰত নিৰ্ভৰ কৰে। খাদ্যৰ অভাৱত ইহঁতৰ প্ৰজনৰ হাৰ কমি যায়।

তথ্য উৎস

বহিঃসংযোগ

অষ্ট্ৰেলিয়াৰ সৰীসৃপ উদ্যান
Australia Zoo ইনলেণ্ড টাইপেন

শ্ৰেণী:সাপ
দ্য হোৱাইট টাইগাৰ

দ্য হোৱাইট টাইগাৰ ভাৰতীয় লেখক অৰবিন্দ আদিগাৰ এখন ইংৰাজী ভাষাৰ উপন্যাস। ২০০৮ চনত প্ৰকাশ পোৱা উপন্যাসখনে একে বৰ্ষতে ৪০তম মেন বুকাৰ বঁ‌টা লাভ কৰে। কাহিনীৰ নায়ক বলৰাম হাৱাই নামৰ এজন গাঁ‌ৱলীয়া যুৱকৰ মুখেৰে লেখকে কাহিনীৰ বৰ্ণনা কৰিছে।

উদ্ধৃতি

চাওক, দুখীয়াসকলে গোটেই জীৱন পৰ্যাপ্ত পৰিমাণে খাদ্য লাভ কৰাৰ আৰু দেখাত চহকীসকলৰ দৰে হোৱাৰ সপোন দেখে। আৰু চহকীসকলে কি সপোন দেখে?? ওজন কমা আৰু দেখাত দুখীয়াৰ দৰে হোৱাৰ।

উৎস

বাহ্যিক সংযোগ

শ্ৰেণী:ইংৰাজী গ্ৰন্থ
পেগেছাছ

গ্ৰীক কিংবদন্তি অনুসৰি পেগেছাছ এটা উৰণীয়া ঘোঁৰা। পাৰ্ছিয়াছে মেডুছাৰ শিৰচ্ছেদ কৰাৰ পাছত মেডুছাৰ তেজৰ পৰা পেগাছাছৰ জন্ম হয়। বেলেৰ'ফ'নে পেগাছাছক ধৰি কেইবাটাও অভিযানত আৰোহণ কৰিছিল। কাইমেৰাৰ লগতো বেলেৰ'ফ'নে পেগাছাছত উঠি যুঁজ কৰিছিল। কিন্তু যেতিয়া তেওঁ উৰণীয়া ঘোঁৰাটোত বহি স্বৰ্গলৈ যাব খোজে তেওঁ তাৰ পৰা বাগৰি পৰি মৃত্যু হয়। পেগাছাছ আকাশত তাৰকাপুঞ্জ হৈ থাকে। পেগাছাছৰ উৰণক প্ৰায়েই কাব্যিক অনুপ্ৰেৰণাৰ প্ৰতীক হিচাপে গণ্য কৰা হয়।

তথ্য সংগ্ৰহ

শ্ৰেণী:গ্ৰীক কিংবদন্তি
ফিলিপ ছিডনী

ছাৰ ফিলিপ ছিডনী (; ৩০ নৱেম্বৰ ১৫৫৪ – ১৭ অক্টোবৰ ১৫৮৬) এগৰাকী ইংৰাজী কবি, সভাসদ, পণ্ডিত আৰু সৈনিক আছিল৷ তেওঁক এলিজাবেথীয় যুগৰ অন্যতম বিশিষ্ট ব্যক্তি হিচাপে স্মৰণ কৰা হয়।

উদ্ধৃতিসমূহ

মহৎ চিন্তাৰে জীৱন যাপন কৰা৷ দেখিবা, তুমি কোনো দিনেই এই পৃথিৱীত অকলশৰীয়া হোৱা নাই৷
মহৎ চিন্তাৰ সৈতে থকাসকল কেতিয়াও অকলশৰীয়া নহয়৷

উৎস

Category:ইংৰাজী কবি
Category:মৃত ব্যক্তি
মিছলীয়া কূট

মিছলীয়া কূট হৈছে বিৰোধাভাস বা কূটৰ দৰে এক কূটে। মিছলীয়া কূটৰ উদ্ভৱ হয় উক্তিটোৱে ইংগিত কৰা উক্তিৰ বাবে। “মই মিছা বুলি কোৱা কথাষাৰ মিছা”- যদি এই কথাষাৰ সঁচা, তেনেহ’লে মই কোৱা কথাষাৰ সঁচা। অৰ্থাৎ মই মিছা কৈছোঁ। আনহাতে, মই কোৱা কথাষাৰ যদি মিছা বুলি ধৰোঁ, তেনেহ’লে মই কোৱা কথাষাৰ মিছা। অৰ্থাৎ মই সঁচা কৈছোঁ। এনেধৰণৰ উক্তিবোৰক মিছলীয়া কূট বুলি কোৱা হয়।

লগতে চাওক

বিৰোধাভাস
ভ্ৰান্তি
ভ্ৰম

তথ্য সংগ্ৰহ

শ্ৰেণী:দৰ্শন
শ্ৰেণী:তৰ্কশাস্ত্ৰ
দ্য ইমৰ্টেলছ অফ মেলুহা

দ্য ইমৰ্টেলছ অফ মেলুহা অমিষ ত্ৰিপাঠীৰ শিৱ ত্ৰিলজী গ্ৰন্থ শৃংখলাৰ প্ৰথমখন গ্ৰন্থ। কাহিনীৰ পৃষ্ঠভূমি হৈছে মেলুহা আৰু ই তিব্বতীয় জনজাতীয় লোক শিৱৰ আগমণৰ সৈতে আৰম্ভ হৈছে। শিৱই ঔষধি সোমৰস পান কৰোঁতে তেওঁৰ কণ্ঠ নীলবৰণীয়া হৈ পৰাত শিৱ তেওঁলোকৰ উদ্ধাৰকৰ্তা নীলকণ্ঠ বুলি মেলুহাবাসীয়ে কৰা বিশ্বাস সঁচা প্ৰমাণিত হয়। শিৱই মেলুহানসকলক চন্দ্ৰবংশীসকলৰ বিৰুদ্ধে যুদ্ধত সহায় কৰিবলৈ সিদ্ধান্ত লয় যি নাগ নামৰ অভিশপ্ত গোষ্ঠীৰ সৈতে যোগ দিয়ে। নিজৰ যাত্ৰাপথ আৰু আৱশ্যম্ভাবী যুদ্ধৰ পৰা শিৱই জানিবলৈ পায় যে তেওঁ বাছি লোৱা পথসমূহে কিদৰে তেওঁ হ'ব বিচৰা মানুহজনক প্ৰতিফলিত কৰি এক ভয়ানক পৰিণামৰ দিশে লৈ যায়।

প্ৰথমাৱস্থাত ত্ৰিপঠীয়ে অসৎ দৰ্শনৰ ওপৰত এখন কিতাপ লিখিবলৈ মনস্থ কৰে কিন্তু যদিও পৰিয়ালৰ পৰা নিৰুৎসাহ হয়। সেয়ে তেওঁ হিন্দু দেৱতা শিৱৰ ওপৰত এখন কিতাপ লিখিবলৈ থিৰাং কৰে। তেওঁ কাহিনীটো এই ধাৰণাৰ ভেঁটিত নিৰ্মাণ কৰিবলৈ ঠিক কৰে যে প্ৰতিজন দেৱতাই এসময়ত মানুহ আছিল; তেওঁলোকক মানৱ জীৱনত তেওঁলোকৰ কৰ্মৰাজীয়ে দেৱতাৰ শাৰীৰ খ্যাতি প্ৰদান কৰিলে। দ্য ইমৰ্টেলছ অফ মেলুহা লিখি সম্পূৰ্ণ কৰাৰ পিছত ত্ৰিপাঠীক কেইবাটাও প্ৰকাশন গোষ্ঠীয়ে নাকচ কৰিলে। যেতিয়া তেওঁৰ প্ৰতিনিধিয়ে কিতাপখন নিজাববীয়াকৈ প্ৰকাশৰ সিদ্ধান্ত ল'লে তেতিয়া ত্ৰিপাঠী এক প্ৰচাৰ অভিযানলৈ সাজু হ'ল। ইয়াৰ ভিতৰত আছিল য়ুট্যুবত এক লাইভ-একচন ভিডিঅ'ৰ অন্তৰ্ভুক্তি আৰু সকলো পঢ়ুৱৈৰ বাবে উপলব্ধ হোৱাকৈ কিতাপখনৰ প্ৰথম অধ্যায়টোৰ ডিজিটেল ডাউনল'ডৰ ব্যৱস্থা।২০১৩ চনৰ জানুৱাৰী মাহত দ্য ইমৰ্টেলছ অফ মেলুহা আৰু ইয়াৰ ছিকুৱেল দ্য ছিক্ৰেট অফ দ্য নাগাজে এক মিলিয়ন কপি ছপাৰ সংখ্যা অতিক্ৰম কৰে। কিতাপ দুখনে প্ৰকাশৰ দুবছৰৰ ভিতৰতে মুঠ খুচুৰা ২২ কোটি টকাৰ বিক্ৰীৰে নীলসেন বুকস্কেনৰ সৰ্বাধিক বিক্ৰীৰ তালিকাত শীৰ্ষস্থান অক্ষুণ্ণ ৰাখে।

উদ্ধৃতি

এজন লোক কিংবদন্তি হয় নে নহয় এয়া ইতিহাসে নিৰ্ধাৰণ কৰে, ভৱিষ্যৎবক্তাই নহয়।

উৎস

বাহ্যিক সংযোগ

শ্ৰেণী:উপন্যাস
শ্ৰেণী:ইংৰাজী গ্ৰন্থ
ধিং

ধিং ভাৰতৰ অসম ৰাজ্যৰ নগাঁও জিলাৰ এখন গাঁও। ই ব্ৰহ্মপুত্ৰ নৈৰ দক্ষিন পাৰৰ ঠাই।

ভূগোল

ধিং অসমৰ নগাঁও জিলাৰ উত্তৰ পশ্চিমে থকা এখন সৰু চহৰ। ধিং নগাঁও চহৰৰ পৰা প্ৰায় ২৫ কিলোমিটাৰ দূৰত অৱস্থিত। নগাঁও চহৰৰ পৰা মুখ্য বাটেৰে ধিং সংযোগ কৰা হৈছে। ধিং চহৰক গুৱাহাটীৰ পৰা ৰেল লাইনেৰে সংযোগ কৰা হৈছে। গুৱাহাটীৰ পৰা মৰিগাওঁ হৈ অহা বাট সবাতোকৈ সৰু বাট,এই বাটে দি অতি কম সময়ৰ ভিতৰত গুৱাহাটীৰ পৰা ধিং পোৱা যায়। ঐতিহাঁহিক মহত্ত্বপূৰ্ণ ঠাই বৰদোৱা (বটদ্ৰবা) মহাপুৰুষ শ্ৰীমন্ত শংকৰদেৱৰ জন্মস্থান নগাঁও চহৰৰ পৰা ধিং যোৱাৰ বাটত পৰে। ধিংৰ বেছিভাগ মানুহৰ জীৱিকা হ'ল কৃষি। এই ঠাইত ধান,মৰাপাট,ঘেহু, মটৰমাহ আৰু বিভিন্ন ধৰণৰ শাক পাছলিৰ খেতি কৰা হয়।

জনসংখ্যাৰ হাৰ

২০০১চনৰ লোকপিয়ল মতে ধিংৰ জনসংখ্যা আছিল ১৭,৮৪১জন। পুৰুষ ৫১% আৰু মহিলা ৪৯%।

ৰাজনীতি

ধিং বিধানসভা সমষ্টি কলিয়াবৰ লোকসভা সমষ্টিৰ অন্তৰ্গত।

ধিং বিধানসভা সমষ্টিৰ বৰ্তমান বিধায়ক হ'ল আমিনুল ইছলাম।

তথ্য সংগ্ৰহ

শ্ৰেণী:অসমৰ নগৰ-মহানগৰ
শ্ৰেণী:নগাঁও জিলা
চুলতানা কামাল

চুলতানা কামাল এগৰাকী বাংলাদেশী অধিবক্তা তথা মানৱ অধিকাৰ কৰ্মী। তেওঁ নাগৰিক অধিকাৰ সংস্থা আইন অ' ছালিছ কেন্দ্ৰৰ কাৰ্যবাহী সঞ্চালিকা হিচাপে কাম কৰে।২০০৬ চনত ২০০৬-২০০৮ চনৰ বাংলাদেশৰ ৰাজনৈতিক সংকটৰ সময়ত ৰাষ্ট্ৰপতি ইয়াজুদ্দিন আহমেদৰ নেতৃত্বত বাংলাদেশৰ কেয়াৰটেকাৰ চৰকাৰত উপদেষ্টা হিচাপে তেওঁ কাৰ্যনিৰ্বাহ কৰিছিল। কামালে আন তিনিজন উপদেষ্টাৰ সৈতে তত্ত্বাৱধায়ক চৰকাৰৰ পৰা পদত্যাগ কৰে তেওঁৰ মাতৃ চুফিয়া কামাল বাংলাদেশ মুক্তি যুদ্ধৰ অংশগ্ৰহণকাৰী আছিল।

প্ৰাথমিক জীৱন আৰু শিক্ষা

১৯৫০ চনত কামাল উদ্দিন আহমেদ আৰু চুফিয়া কামালৰ ঘৰত চুলতানাৰ জন্ম হৈছিল। চুফিয়া আছিল এগৰাকী লেখিকা আৰু কবি। তেওঁ লীলা নাঘৰ নাৰী শিখখা মণ্ডিৰত নামভৰ্তি কৰিছিল। আজিমপুৰ গাৰ্লছ হাইস্কুলৰ পৰা এছ এছ চি আৰু হলি ক্ৰছ কলেজৰ পৰা এইচ এছ চি উত্তীৰ্ণ হয়। পাছলৈ তেওঁ ঢাকা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। ১৯৭৮ চনত তেওঁ আইনত স্নাতক ডিগ্ৰী লাভ কৰে। তেওঁ বি চি এছ পৰীক্ষাত উত্তীৰ্ণ হৈছিল। ১৯৮১ চনত নেদাৰলেণ্ডত মহিলা আৰু উন্নয়নত উন্নয়ন অধ্যয়নত স্নাতকোত্তৰ ডিগ্ৰী লাভ কৰে।

কৰ্মজীৱন

চুলতানা কামালে সংগীত মহাবিদ্যালয়ত শিক্ষয়িত্ৰী হিচাপে জীৱন আৰম্ভ কৰিছিল। তেওঁ পাছলৈ বাংলাদেশ ধঁপাত কোম্পানীত যোগদান কৰে। ১৯৭৬ চনত চিলেটৰ খাদিমনগৰত আন্তঃৰাষ্ট্ৰীয় স্বেচ্ছাসেৱী সেৱাত যোগদান কৰে। ১৯৯০ চনলৈকে তেওঁ হংকঙত ভিয়েটনামী নাও জনগোষ্ঠীৰ বাবে ৰাষ্ট্ৰসংঘৰ আইনী পৰামৰ্শদাতা হিচাপে কাম কৰিছিল। ১৯৯৬ চনত তেওঁ কানাডাৰ মানৱ অধিকাৰ সংগঠন ৰাইটছ এণ্ড ডেম'ক্ৰেচিৰ পৰা জন হামফ্ৰে ফ্ৰিডম বঁটা লাভ কৰে।

১৯৭১ চনত মুক্তি বাহিনীতো যোগদান কৰি স্বাধীনতা সংগ্ৰামীসকলৰ বাবে আগৰতলাত বাংলাদেশ ফিল্ড হস্পিতালৰ অন্যতম প্ৰতিষ্ঠাপক আছিল। মুক্তিযুদ্ধত লোৱা ভূমিকাৰ বাবে চিএনচিৰ বিশেষ প্ৰশংসা লাভ কৰা চাৰিগৰাকী মহিলাৰ ভিতৰত দুগৰাকীয়েই আছিল চুলতানা আৰু তেওঁৰ ভগ্নী ছাইদা।

কামালে সামাজিক, আইনী আৰু লিংগৰ বিষয়ে দৈনিক আৰু সাময়িকীত লিখে। তেখেতে মহিলাৰ আইনী অধিকাৰ সম্পৰ্কীয় এখন গ্ৰন্থ "Her Unfearing Mind" শীৰ্ষক ইংৰাজীলৈ অনুবাদ কৰি প্ৰকাশ কৰিছে। তেওঁৰ শেহতীয়া প্ৰকাশনসমূহৰ ভিতৰত আছে মনবিধাকৰ, ৰাষ্ট্ৰ অ' সমাজ (মানৱ অধিকাৰ, ৰাজ্য আৰু সমাজ) আৰু চিলাম কোথায় জেনো নিলিমাৰ নিচে৷ এইখন যোৱা পঁচিশ বছৰত তেওঁ লিখা প্ৰবন্ধৰ সংকলন। তেওঁ মানৱ আৰু মহিলাৰ অধিকাৰৰ সৈতে জড়িত বিষয়সমূহৰ সমাধানৰ বাবে পেছাদাৰী ক্ষমতাত ৩০খনতকৈও অধিক দেশ ভ্ৰমণ কৰিছিল।

তথ্যসূত্ৰ

শ্ৰেণী:বাংলাদেশৰ নাৰী অধিকাৰ কৰ্মী
শ্ৰেণী:অধিবক্তা
শ্ৰেণী:মানৱ অধিকাৰ কৰ্মী
শ্ৰেণী:বাংলাদেশৰ ব্যক্তি
শান্তনু

শান্তনু হৈছে হিন্দু ধৰ্মৰ মহাকাব্য মহাভাৰতৰ অনুসৰি হস্তিনাপুৰৰ মহাৰাজ প্ৰতীপৰ পুত্ৰ, গংগা দেৱী আৰু সত্যৱতীৰ পতি আৰু দেৱব্ৰত বা ভীষ্ম, চিত্ৰাঙ্গদ আৰু বিচিত্ৰবীৰ্য্যৰ পিতৃ আছিল। তেওঁ ভাৰত বংশৰ উত্তৰাধিকাৰী তথা পাণ্ডৱ আৰু কৌৰৱৰ পূৰ্বপুৰুষ আছিল।

শান্তনু আৰু গংগা

শান্তনুৰ, পুত্ৰৰ সৈতে পুনৰ মিলন

শান্তনু আৰু সত্যৱতী

তথ্য সংগ্ৰহ

শ্ৰেণী:মহাভাৰতৰ চৰিত্ৰ
জাম্বিলা আঠন

অসমৰ এক উল্লেখযোগ্য পাৰ্বত্য জনগোষ্ঠী কাৰ্বিসকল। কাৰ্বিসকলৰ ঐতিহ্যমণ্ডিত জাতীয় গৌৰৱাত্মক প্ৰতীক জাম্বিলা আঠন বা জাম্বিলী আথন । জাম্বিলী শব্দৰ অৰ্থ ‘কাৰ্বি মোনা’ আৰু আথন মানে ‘গছৰ ঠানি’। গতিকে জাম্বিলী আথনৰ আক্ষৰিক অৰ্থ ‘মোনা ৰখা ডাল’। এখন দা আৰু এখন মোনা কান্ধত লৈ ফুৰাটো মংগোলীয় মানুহৰ এক বৈশিষ্ট্য। কাৰ্বিসকলো মংগোলীয় মূলৰ। সেয়ে তেওঁলোকো ইয়াৰ ব্যতিক্ৰম নহয়। সেয়ে, শব্দগত অৰ্থৰ ফালৰ পৰা ‘জোলোঙা থোৱা আধাৰ’ৰূপে জাম্বিলী আথনৰ উৎপত্তি বুলি ভাবিবৰ থল আছে। কাৰ্বি জনগোষ্ঠীৰ লিখিত বুৰঞ্জী পাবলৈ নাই। বহু ক্ষেত্ৰত লোক কথা, কাহিনীগীত আদিক ঐতিহাসিক সমল হিচাপে লোৱা হয়। জাম্বিলী আথনৰ সৈতে সম্পৰ্কিত তেনে কাহিনী গীতৰ পৰা জাম্বিলী আথনক পোনতে প্ৰেমৰ প্ৰতীক, ৰাজকীয় প্ৰতীক, আধ্যাত্মিক ভাৱাদৰ্শ নিহিত ধৰ্মীয় সম্পদৰূপে গণ্য কৰা হয়। এই তিনিওটাৰ লগত জড়িত কাহিনীগীত এতিয়াও কাৰ্বি সমাজত প্ৰচলিত হৈ আছে।

কাৰ্বি সমাজৰ মুখ্য উংসৱ চ'মাংকানৰ লগত ‘জাম্বিলী আথন’ বিশেষ ভাৱে জড়িত। জাম্বিলী আথন সম্পৰ্কে ৰংবং তেৰাঙে কয়, “চ'মাংকান উৎসৱ যদি কাৰ্বি কৃষ্টিৰ প্ৰাণ বুলি ধৰা হয়; তেনেহলে কাৰ্বি কৃষ্টিৰ আত্মা হ’ল জাম্বিলী আথন”।
জাম্বিলী আথন বিশেষ কাঠেৰে নিৰ্মিত ক’লা ৰং বোলোৱা এক সুন্দৰ শিল্পকৰ্ম। জাম্বিলী আথন নিৰ্মাণ কৰিবলৈ এক শ্ৰেণীৰ বিশেষ শিল্পী আছে। তেওঁলোকক ‘বাৰই’ বোলা হয়। জাম্বিলী আথনৰ মাজত এডাল মূল দণ্ড থাকে, যাৰ উচ্চতা ৪.১২ মিটাৰ আৰু ইয়াৰ চাৰিওটা দিশত চাৰিডাল তুলনামূলকভাৱে সৰু দণ্ড মূল দণ্ডৰ সৈতে সংযোগ কৰা থাকে। ই বেংৱই নামৰ এজাতি বিশেষ কাঠৰ পৰা নিৰ্মিত। মধ্যদণ্ডৰ একেবাৰে ওপৰত ভীমৰাজ পখী, শাখাদণ্ড সমূহত ফেঁচু চৰাই আৰু মধ্যদণ্ডৰ গাটোত বিভিন্ন ভংগীত বাঢ়ৈটোকা চৰাইৰ প্ৰতিকৃতি ৰখা হয়। ইয়াৰ উপৰি দুটা মোহৰৰ সৈতে ল’জি (আইনা), বিশডাল চ’ৱাই আলেক(কঁড়িৰ মালা) আৰু এডাল লেকপংতিং (ঢোলাৰদৰে মণিৰ গলপতা) সুন্দৰকৈ আঁৰি জাম্বিলী আথন সঁজা হয়। ওপৰৰ পৰা তললৈ এই কাষ্ঠ দণ্ড বৰ সুন্দৰকৈ ৰং কৰা আৰু ইয়াৰ কাম অতি মিহি হয়।
জাম্বিলী আথন কাৰ্বিসকলৰ প্ৰিয় উৎসৱ চ'মাংকানত প্ৰদৰ্শন কৰা হয়। আন সময়ত ইয়াক ‘বাৰই’, ‘হাবে’, আৰু ‘পিনোই’য়ে ঘৰত সযতনে ৰাখি থয়।

জাম্বিলী আথনৰ প্ৰতিটি অংগৰ সৈতে কাৰ্বিসকলৰ বিভিন্ন দিশ প্ৰতীকাত্মক ৰূপত ধৰা পৰে। মূল দণ্ডৰ লগতে আন চাৰিটি শাখা দণ্ড, মুঠ পাঁচটি দণ্ডই কাৰ্বিসকলৰ মূল পাঁচটি ফৈদ যেনে, ইংতি, ইংহি, তেৰাং, টেৰণ আৰু তিমুঙক প্ৰতিনিধিত্ব কৰে। কেউটি গোট এডাল মূল দণ্ডতে সংযুক্ত হৈ কাৰ্বি জাতিৰ ঐক্য সংহতি প্ৰতিপন্ন কৰিছে। অৱশ্যে বহুতে এই ধাৰণা মানি নলৈ বেলেগ বেলেগ কাহিনীগীতৰ মতে বেলেগ বেলেগ ব্যাখ্যা দাঙি ধৰে। সময়ৰ পৰিৱৰ্তনৰ লগে লগে ঠাইভেদে জাম্বিলী আথনৰ গঠনৰ তাৰতম্যও সম্প্ৰতি দেখা যায়।

জাম্বিলী আথন চ'মাংকান উছৱৰ এক অপৰিহাৰ্য্য অংগ। এই উছৱত দূৰ-দূৰণিৰ পৰা কাৰ্বি ডেকা-গাভৰুৱে ঢাল-তৰোৱাল, ঢাক-ঢোল-পেঁপা আৰু আটকধুনীয়া সাজ-সজ্জাৰে সজ্জিত হৈ সুন্দৰ একোডাল জাম্বিলী আথন কঢ়িয়াই আনে। দহাঘৰৰ প্ৰাংগণত ‘হংথৰ’ (বাঁহেৰে সজা দীঘল চাং)ৰ সম্মুখত প্ৰত্যেকে জাম্বিলী আথন পুতি থিয় কৰি থৈ ঢোলৰ ছেঁৱে ছেঁৱে নৃত্য কৰে।

তথ্য সংগ্ৰহ

শ্ৰেণী:কাৰ্বি জনগোষ্ঠী
বণ্ডুকা বেহাৰ

বণ্ডুকা বেহাৰ হৈছে অসমৰ ঔপন্যাসিক, সাহিত্যিক মেদিনী চৌধুৰীৰ দ্বাৰা লিখিত আৰু মহাপুৰুষ শ্ৰীশ্ৰী মাধৱদেৱৰ জীৱন-আধাৰিত এখন জীৱনীমূলক উপন্যাস। অসমীয়া সাহিত্যৰ জীৱনীমূলক ধাৰাত উল্লেখযোগ্য সংযোজন হিচাপে উপন্যাসখন তাৎপৰ্যপূৰ্ণ।

গ্ৰন্থকাৰৰ চমু পৰিচয়

মেদিনী চৌধুৰী' অসমৰ এগৰাকী বিশিষ্ট সাহিত্যিক। তেখেতৰ ৰচনাসমূহৰ ভিতৰত প্ৰধানকৈ আছে উপন্যাস, জীৱনীমূলক উপন্যাস, বুৰঞ্জীমূলক গ্ৰন্থ, ভ্ৰমণ কাহিনী আৰু জনপ্ৰব্ৰজন, সাহিত্য চিন্তা, ছাত্ৰ আন্দোলন আদি বিভিন্ন বিষয় সম্পৰ্কীয় প্ৰবন্ধ।

উপন্যাসৰ সংক্ষিপ্ত বিৱৰণ

মাধৱদেৱৰ জীৱনৰ আধাৰত আৰু প্ৰধানকৈ তেওঁৰ জীৱনৰ শেষৰ ফালৰ সংকটপূৰ্ণ কাল এছোৱাক কেন্দ্ৰ কৰি বণ্ডুকা বেহাৰ ৰচিত। বণ্ডুকাৰ পৰা কোচবিহাৰলৈকে মহাপুৰুষ মাধৱদেৱ কৰ্মক্ষেত্ৰ বিস্তৃত আছিল। তেওঁৰ জন্ম কিন্তু পিতৃভূমি বণ্ডুকাত নহয়, সুদূৰ পূবত হৰিশিঙা বৰাৰ ঘৰতহে হৈছিল। গোটেই অসম আৰু কোচবেহাৰ জুৰি বিস্তৃত হৈছিল মাধৱদেৱ পুৰুষৰ ধৰ্মীয় সেৱা আৰু সমাজ সেৱাৰ পুণ্য পৰিক্ৰমা। গুৰুজনাৰ পদাংক অনুসৰণ কৰি আৰু পিছত অকলেই এই পৰিক্ৰমা চলাবলগীয়া হৈছিল। গুৰুজনাৰ মহাপ্ৰয়াণৰ পিছত যি এক নিসহায় অনুভূতিয়ে তেওঁক আচ্ছন্ন কৰি ৰাখিছিল তাৰ পৰা মাধৱদেৱে সম্পূৰ্ণ মুক্তি কাহানিও লাভ কৰা নাছিল।

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
বৰ্ষা মহেন্দ্ৰ আদলজা

বৰষা মহেন্দ্ৰ আদলজা (জন্ম ১০ এপ্ৰিল ১৯৪০) এগৰাকী ভাৰতীয় গুজৰাটী ভাষাৰ নাৰীবাদী ঔপন্যাসিক, নাট্যকাৰ আৰু আলোচনাপন্থী, যিয়ে ১৯৯৫ চনত আনছাৰ উপন্যাসৰ বাবে গুজৰাটী ভাষাৰ বাবে সাহিত্য অকাডেমী বঁটা লাভ কৰিছিল। মঞ্চ নাটক, চিত্ৰনাট্য, ৰেডিঅ' আদিৰ বাবেও লিখে এগৰাকী নাট্যকাৰে।

প্ৰাথমিক জীৱন

১৯৪০ চনৰ ১০ এপ্ৰিলত বোম্বাই (বৰ্তমান মুম্বাই)ত গুজৰাটী ঔপন্যাসিক গুণবন্ত্ৰাই আচাৰ্য আৰু নীলাবেনৰ ঘৰত জন্মগ্ৰহণ কৰিছিল। তেওঁৰ পৰিয়ালটো জামনগৰৰ আছিল। তেওঁ ১৯৬০ চনত মুম্বাই বিশ্ববিদ্যালয়ৰ পৰা গুজৰাটী আৰু সংস্কৃতত বি.এ. ডিগ্ৰী লাভ কৰে। পিছলৈ ১৯৬২ চনত সমাজবিজ্ঞানত এম.এ. হয়। তেওঁ কুষ্ঠৰোগীৰ উপনিবেশ, কাৰাগাৰৰ জীৱন অন্বেষণ কৰিছে আৰু আদিবাসীৰ মাজত কাম কৰিছে।

তেওঁ ২২খন উপন্যাস আৰু সাতটা খণ্ডৰ চুটিগল্পকে ধৰি ৪০খন গ্ৰন্থ ৰচনা কৰিছে। শ্ৰৱণ তাৰা সৰৱদা (১৯৬৮) আৰু তিমিৰনা পডছায়া (১৯৬৯) তেওঁৰ প্ৰাৰম্ভিক উপন্যাস, তাৰ পিছত এক পালনী পৰাখ (১৯৬৯)।
পঞ্চ নে এক পঞ্চ (১৯৬৯), অৱজনো আকাৰ (১৯৭৫), চেৱত্নু চেৱত (১৯৭৬), পছা ফৰাটা (১৯৯১) আৰু পাগলা (১৯৮৩) তেওঁৰ ছাচপেন্স উপন্যাস। নীলিমা মৃত্যু পমি চে (১৯৭৭) এখন সামাজিক উপন্যাসৰ লগতে ছাচপেন্স উপন্যাস। আতাছ (১৯৭৬) হৈছে ভিয়েটনামৰ হিংসাৰ ওপৰত লিখা এখন উপন্যাস। তেওঁৰ বাণ্ডিভান (১৯৮৬) জেলৰ দুৰ্নীতিৰ বিষয়ে।

তথ্য সূত্ৰ

শ্ৰেণী:ভাৰতীয় সাহিত্যিক
শ্ৰেণী:গুজৰাটী ভাষাৰ সাহিত্য অকাডেমি বঁটা বিজয়ী
শ্ৰেণী:গুজৰাটৰ ব্যক্তি
শ্ৰেণী:নাট্যকাৰ
শ্ৰেণী:নাৰীবাদ আৰু লোকগাথা ২০২৫
হিনা শ্বাহ

]], মুখ্যমন্ত্ৰী, গুজৰাট

হিনা শ্বাহ ; এগৰাকী ভাৰতীয় উদ্যোগী যিয়ে অৰ্থনৈতিক উন্নয়নৰ ক্ষেত্ৰত অৱদানৰ বাবে ভাৰতৰ ৰাষ্ট্ৰপতি প্ৰদান কৰা নাৰী শক্তি বঁটা, ভাৰত জ্যোতি বঁটা, টাইটান বি ম’ৰ কিংবদন্তি উপাধি, আৰু প্ৰজেক্ট মেনেজমেণ্ট ইনষ্টিটিউটৰ পৰা শ্ৰেষ্ঠ প্ৰকল্প বঁটাকে ধৰি বঁটা প্ৰদান কৰে।

নাৰী সবলীকৰণ

১৯৭৬ চনত প্লাষ্টিক পেকেজিং উদ্যোগৰ যোগেদি তেওঁৰ কৰ্ম জীৱন আৰম্ভ ৰকে।

১৯৮৬ চনত তেওঁ দ্য ইণ্টাৰনেশ্যনেল চেণ্টাৰ ফৰ এণ্টাৰপ্ৰেনিউৰশ্বিপ এণ্ড কেৰিয়াৰ ডেভেলপমেণ্ট আৰম্ভ কৰে]।হিনা শ্বাহৰ "মহিলাৰ বাবে উদ্যোগীকৰণ উন্নয়ন কাৰ্যসূচী", গুজৰাটৰ ২৫ গৰাকী মহিলাৰ সৈতে আৰম্ভ কৰা হৈছিল আৰু ইয়াৰে ১৬ গৰাকীয়ে অগতানুগতিক ব্যৱসায় স্থাপন কৰিছিল যিবোৰ ব্যৱসায় ২০১১ চনৰ পৰা এতিয়া চলি আছিল।

জাম্বিয়া,বাংলাদেশ, লেচোথো, বটছৱানা, কেমেৰুণ, মালয়েছিয়া, ফিলিপাইনছ, জৰ্ডান, শ্ৰীলংকা, গায়ানা, আইভৰি কোষ্ট আৰু চেণ্ট কিটছত মহিলাৰ অৰ্থনৈতিক সবলীকৰণ কৌশল আৰম্ভ আৰু প্ৰতিষ্ঠানিকৰণ কৰাত শ্বাহে সহায় কৰিছিল।

তথ্য সূত্ৰ